《开泉》
宋代·韩琦

先茔东北隅，有泉渤而出。奔跳若爨鼎，万眼沸不一。

始虽稍泓登，渐乃肆沕潏。吾尝展祀馀，爱玩必终日。

爰从大旱来，数岁竭如窒。伤哉利泽源，顿尔藏于密。

吾今具畚锸，试欲疏潜屈。开无数尺间，旧脉俄腾溢。

涓涓力尚微，势已舒沈郁。我愿天道常，不使五行失。

均调四气和，寒燠皆从律。宣其润下功，复得沾群物。

作者简介：韩琦（1008—1075年），字稚圭，自号赣叟，汉族，相州安阳（今属河南）人。北宋政治家、名将，天圣进士。初授将作监丞，历枢密直学士、陕西经略安抚副使、陕西四路经略安抚招讨使。与范仲淹共同防御西夏，名重一时，时称“韩范”。嘉祐元年（1056），任枢密使；三年，拜同中书门下平章事。英宗嗣位，拜右仆射，封魏国公。神宗立，拜司空兼侍中，出知相州、大名府等地。熙宁八年卒，年六十八。谥忠献。《宋史》有传。著有《安阳集》五十卷。《全宋词》录其词四首。